د افغانی سرې میاشتې له لوری تورخم دروازې ته څېرمه په راستنېدونکو کډوالو پاخه خواړه وویشل شول. نن یکشنبه د روان سپوږمیز کال د جمادی الاولی په ۱۲مه نېټه د افغانی سرې میاشتې له لوری د ای سی آر سی نړیوالې کمېټې په مالی ملاتړ تورخم دروازې ته څېرمه پر راستنېدونکو ۱۲۰۰ کډوالو پاخه خواړه وویشل شول. بلخوا تورخم کې د راستنېدونکو کډوالو په لنډمهاله پنډغالی کې هم د افغانی سرې میاشتې له لوری د ترکیې سرې میاشتې په مالی ملاتړ پر ۱۵۰۰ کډوالو پاخه خواړه وویشل. د یادونې وړ ده، افغانی سرې میاشتې په تېرو شپږو ورځو کې غرمه او ماښام تورخم پنډغالی او فرضی کرښې دروازې ته څېرمه پر راستنېدونکو کډوالو ۱۳۸۰۰ خوراکه پاخه خواړه وویشلی، چې په کې وریژې، غوښه، تازه میوه، د څښاک اوبه، پخه ډوډۍ او خرما شامل دی.